ભારતના બોલિંગ પક્ષની વાત કરવામાં આવે તો છેલ્લી મેચમાં જસપ્રીત બુમરાહ અને ભુવનેશ્વર કુમારે શાનદાર બોલિંગ કરી હતી અને ન્યૂઝિલેન્ડને આસાનીથી રન બનાવવા દીધા નહોતા. એટલું જ નહીં યુવા સ્પિનર્સ યઝુવેન્દ્ર ચહલ અને અક્ષર પટેલ પણ પ્રભાવશાળી પ્રદર્શન કરી રહ્યાં છે. ચહલે કિવી કેપ્ટન કેન વિલિયમ્સન અને રોઝ ટેલરને ખૂબ પરેશાન કર્યા છે. ટોમ લેથમ પાસેથી ન્યૂઝીલેન્ડને ઘણી આશા છે અને તે વધુ એકવાર સારું પ્રદર્શન કરે તેના પર કિવી ટીમની નજર છે.